cyanic-selkie/wikianc huggingface dataset:
பேர்கன்
மலைகள்
thumb|150px|ஃப்லொய்பானன் (Fløibanen), என்பது மலைக்குச் சென்றுவரும் இரும்புக் கம்பியில் செல்லும் வண்டி. ஃப்லொய்பானன் ஆனது 15 ஜனவரி 1918 இல் உத்தியோக பூர்வமாக ஆரம்பித்து வைக்கப்பட்டது. thumb|left|உல்ரீக்கன் (Ulriken) மலையிலிருந்து நகரின் தோற்றம்.
பேர்கன் நகரானது மலைகள் நிறைந்த பிரதேசமாகும். ஆனாலும் முக்கியமான 7 மலைகள் பேர்கன் நகரின் மையப்பகுதியைச் சுற்றி காணப்படுகின்றன. அவற்றை 'ஏழு மலைகள்' என முதன் முதலில் பெயரிட்டு அழைத்தவர் லுட்விக் ஹோல்பேர்க் (Ludvig Holberg) (1684–1754) என்னும் பேர்கனைப் பிறப்பிடமாகக் கொண்ட ஒரு வரலாற்றியலாளர் ஆவார். அவையாவன: இவற்றுள் Fløyfjellet மலையில் உறுதியான இரும்புக் கம்பிகளின் தொடர் இழுவையால் மலையின் உச்சிவரை சென்று திரும்பக் கூடிய பேருந்தினை ஒத்த வண்டிகள் ஓடிக் கொண்டிருக்கும். (Cable bus). Ulriken மலையில் இரும்புக் கம்பிகளின் தொடர் இழுவையால் தொங்கியபடி செல்லும் சிறிய வண்டிகள் (Cable cars) மலைக்குச் சென்றுவர உதவுகின்றன. இவை பேர்கனின் முக்கியமான சுற்றுலா மையங்களாகும்.
காலநிலை
பேர்கன் நோர்வேயின் மேற்குக் கரையோரத்தில் இருப்பதுடன், மலைகள் நிறைந்த பகுதியாக இருப்பதானால் அதிக மழை வீழ்ச்சியைக் கொண்டிருக்கிறது. வருடத்தின் எந்த ஒரு நாளிலும் பெரிய மழைவீழ்ச்சி ஏற்படலாம். வருடத்திற்கு சராசரியாக 213 நாட்கள் மழை பெய்வதுடன், ஆய்வுக்குட்படுத்தப்பட்ட 357 ஐரோப்பிய நாடுகளில் 22 ஆவது இடத்தில் இருக்கிறது. பேர்கனில் தொடர்ந்து வந்த 84 நாட்கள் தொடர் மழை பெய்ததன் மூலம், 21 ஜனவரி 2007, புதிய சாதனையை பெற்றுக் கொண்டது. பழைய சாதனை 1975 இல் தொடர்ந்து 59 நாட்கள் மழை பெய்தமையாகும். பேர்கனின் ஆண்டுக்குரிய சராசரி மழைவீழ்ச்சி 2250 mm ஆகும்.
1947 ஆம் ஆண்டில் அளக்கப்பட்ட 31.8 பாகை செல்சியசே அதி கூடிய வெப்பநிலையாகும். அதி குறைந்த வெப்பநிலை 1987இல் −16.3 பாகை செல்சியசாக அளவீடு செய்யப்பட்டிருந்தது.
புள்ளி விபரம்
88.8% மக்கள் பூர்வீக நோர்வேஜிய மக்களாகவும், 2.1% மக்கள் மேற்கத்திய நாடுகளிலிருந்து குடியேறியவர்களாகவும், 6.6% மக்கள் மேற்கத்தைய நாடுகள் தவிர்ந்த ஏனைய நாடுகளிலிருந்து குடியேறியவர்களாகவும் இருக்கின்றனர். 2002 ஆம் ஆண்டில் பேர்கனில், 17 வயதுக்கு மேற்பட்டோரில், ஒருவரின் சராசரி மொத்த வருமானம் 330,000 (NOK) ஆக இருந்தது. 2007 இல் எடுக்கப்பட்ட கணக்கெடுப்பின்படி, 20-29 வயதுக்கு இடையானோரில் ஒவ்வொரு 100 பெண்களுக்கும் 104.6 ஆண்கள் இருந்ததுடன், 22.8% மானோர் 17 வயதுக்கு உட்பட்டவராயும், 4.5% ஆனோர் 80 வயதுக்கு மேற்பட்டோராயும் இருந்தனர்.
மதங்கள்
(இங்கு குறிப்பிடப்பட்ட உறுப்பினர்கள் எண்ணிக்கை, குறிப்பிட்ட மதங்களைச் சேர்ந்தவர்களாகப் பதிவு செய்யப்பட்டவர்கள் மட்டுமே. மக்கள் தொகையில் குறிப்பிட்ட எண்ணிக்கையினர் எந்தவொரு மதத்திலும் பதிவு செய்யப்படாமலும் உள்ளனர். பதிவு செய்யப்பட்டவர்கள், மொத்த சனத்தொகையில் என்ன விழுக்காடு என்பதே கணிக்கப்பட்டு தரப்பட்டுள்ளது.)
கல்வி
இலவசக்கல்வி முறையே இங்கு நடைமுறையில் உள்ளது. உயர்கல்வி கற்க இங்கிருந்து வெளிநாடு செல்லும் மாணவர்களுக்கும் நிதியுதவி வழங்கப்படுகிறது. அரசாங்க பாடசாலைகளில், கற்கும் மொழி நோர்வே மொழியாக இருப்பதுடன் இரண்டாம் மொழியாக ஆங்கிலமும் பாடசாலைகளில் கற்பிக்கப்படுகிறது. மூன்றாம் மொழி ஒன்றும் தெரிவுசெய்து கற்க வாய்ப்பளிக்கப்படுகிறது. அரசாங்கப் பாடசாலைகளிலேயே, வெளிநாட்டு பெற்றோரையுடைய குழந்தைகளுக்கு அவர்களது தாய்மொழியைக் கற்கவும் சந்தர்ப்பம் அளிக்கப்பட்டு, அதற்கான ஆசிரியர்களும் நியமிக்கப்பட்டிருந்தனர். தற்போது, நோர்வே மொழியில் கல்விகற்க கடினமாக இருக்கும் குழந்தைகளுக்கே இவ்வாறான நடைமுறை பின்பற்றப்படுகிறது.
பொருளாதாரம்
பேர்கனில் இருக்கும் துறைமுகமானது நோர்வேயிலேயே மிகப் பெரிய துறைமுகமாகவும், ஐரோப்பியாவிலுள்ள பெரிய துறை முகங்களில் ஒன்றாகவும் இருக்கிறது. ஆகஸ்ட் 2004 ஆம் ஆண்டில் டைம் செய்தியிதழானது பேர்கனை, ஐரோப்பாவின் 14 "இரகசிய சொத்துக்கள்" இல் ஒன்றாக வர்ணித்திருந்தது. பேர்கனின் சொத்தானது கடல் வணிகம் (Maritime business), நீர் வேளாண்மை (aquaculture), கடல் தொடர்பான ஆய்வுகள் (marine research) போன்றவற்றில் தங்கியுள்ளது. கடல் தொடர்பான ஆய்வில் பேர்கனிலுள்ள IMR (Institute of Marine Research) ஒரு முன்னணி நிறுவனமாக உள்ளதுடன் ஐரோப்பாவில் இரண்டாவது பெரிய கடல் ஆய்வு நிலையமாகவும் இருக்கிறது.
நோர்வே கடற்படைக்குரிய முக்கிய தளமும் பேர்கனிலே இருப்பதுடன், பேர்கன் விமான நிலையமே நோர்வேயின் வடகடல் பெற்றோலிய வர்த்தகத்திற்குரிய உலங்கு வானூர்தித் தளமாகவும் இருக்கிறது
நோர்வேயின் மிகப்பெரிய TV 2 என்ற தொலைக்காட்சி நிலையத்தின் முதன்மையான அலுவலகமும் பேர்கனிலேயே அமைந்துள்ளது.
நகரின் முக்கிய வருமானம் சுற்றுலாத்துறையிலிருந்தே பெறப்படுகிறது. பல காலங்களில் நகரிலுள்ள அனைத்து விடுதிகளும் சுற்றுலாப் பயணிகளாலும், கூட்டங்கள், மாநாடுகளில் பங்களிப்போராலும் நிறைந்திருக்கும். பேர்கன் நகரமானது உலகப் புகழ்பெற்ற கடல்நீரேரிகளுக்கான (கடனீர் இடுக்கேரி) வாசலாக அடையாளப்படுத்தப் படுத்தப்படுவதால், உல்லாச கடல் பயணத்திற்கான முக்கிய இடமாகவும் விளங்குகின்றது.
போக்குவரத்து
thumb|left| Hurtigruten எனப்படும் கடற்கரை விரைவுப் போக்குவரத்துக் கப்பல் சேவையின் இரவுச்சூரியன் என்ற பெயர் கொண்ட கப்பல் (MS Midnatsol of The Coastal Express, Hurtigruten) thumb|right|22 ஜூன் 2010 இல் பேர்கன் நகரில் முதன் முதலாகத் தொடங்கி வைக்கப்பட்ட [[இலகு தொடருந்து போக்குவரத்துச் சேவை]] பேர்கனின் ஃப்லேஸ்லாண்ட் (Flesland) இலுள்ள சர்வதேச விமான நிலையத்திலிருந்து ஐரோப்பாவின் பல நாடுகளுக்கு நேரடிச் சேவையும் வழங்கப்படுகிறது. அத்துடன் பேர்கனிலிருந்து நோர்வேயின் தலைநகரான ஒஸ்லோ வரைக்குமான தொடர்வண்டிப் போக்குவரத்து சேவையும் உண்டு. பேர்கனில் இருந்து பல இடங்களுக்கும் பேருந்து சேவைகளும் இருக்கின்றது. பேர்கனிலிருந்து ஒஸ்லோ செல்லும் ஐரோப்பிய பாதை E16 ஆனது உலகிலேயே நிக நீண்ட குகையான Lærdalstunnelen ஐக் கடந்து செல்கிறது. விரைவு பேருந்து வண்டிகள் நாட்டிலுள்ள, நீண்ட தூரப் பயணங்களில் பயன்படுத்தப்படுகிறது. நகரினுள்ளும், நகரை அண்டிய பிரதேசங்களிலும் பேருந்து சேவை இருக்கிறது. 2010 ஜூன் மாதம் முதல் நகரில் இலகு தொடருந்து (Light Rail) சேவையும் ஆரம்பிக்கப்பட்டுள்ளது. இது நகரின் மையப்பகுதியில் இருந்து நெஸ்தூன் (Nesttun) என்னும் இடம்வரை சேவையிலுள்ளது. விரைவில் விமான நிலையம் வரைக்கும், வேறு நகரை அண்டிய பகுதிகளுக்கும் இச்சேவை ஆரம்பமாகும்.
Fløyen மலை உச்சிக்குப்போய் திரும்புவதற்கு இழுவையில் இயங்கும் இலகு தொடருந்துகளும் (Funicular), ஊல்ரிக்கென் Ulriken மலைக்குப் போய்த் திரும்புவதற்கு இழுவையில் இயங்கும் தொங்கு வண்டிகளும் (Aerial tramway) இயங்குகின்றன. இது பொதுவாக சுற்றுலாப் பயணிகளால் பயன்படுத்தப்படும். பேர்கனிலிருந்து கரையோரம் வழியாக வடக்கிலுள்ள இடங்களுக்குச் செல்ல, கப்பல் சேவையும் உள்ளது.
கலாச்சாரம்
thumb|right|நோர்வே அரசியலமைப்பு தினத்தில் பெர்கன் நகர மண்டபம். பேர்கன் ஒரு வணிக நகரமாக இருந்தபோதிலும், பண்டைய காலத்தில் அங்கு வாழ்ந்த வணிகர்கள், வணிகரீதியில் காட்டிய ஆர்வத்துடன் கூடவே கலாச்சாரத்திலும் தமது நாட்டத்தையும், ஈடுபாட்டையும் அதிகளவில் காட்டிய காரணத்தால் இந்த நகரம் தற்போதும் நோர்வேயில் ஒரு முக்கிய கலாச்சார மையமாகத் திகழ்ந்து வருகின்றது. பேர்கன் நகரமானது, 2000 ஆம் ஆண்டுக்கான ஐரோப்பிய கலாச்சார நகரமாகவும் தெரிவாகியிருந்தது குறிப்பிடத் தக்கதாகும்.
உலகிலேயே பழமையான ஒத்தினிய (Symphony) சேர்ந்திசைக்குழுக்களில் (orchestras) ஒன்றை பேர்கன் நகரம் கொண்டிருப்பதுடன், நாட்டின் முதல் தேசிய திரையரங்கத்தையும் கொண்டிருக்கின்றது. அத்துடன் சர்வதேச அளவிலான பல கொண்டாட்டங்களுக்கான இடமாக இருப்பதுடன், பல்வேறு வகையான அருங்காட்சியகங்கள், நிலையங்களையும் கொண்டிருக்கின்றது. புகழ்பெற்ற சித்திரப்படத் தொடர் எழுத்தாளர் லுட்வீக் ஹோல்பேர்க், இயற்கைக்காட்சி ஓவியர் யொஹான் கிறிஸ்டியன் டால், இசையமைப்பாளர் எட்வேர்ட் கிரீக் ஆகியோர் பேர்கனைப் பிறப்பிடமாகக் கொண்டவர்களாவர். மேலும் பிரபல்யமான நாடகவியலாளரான ஹென்ரிக் இப்சன் பேர்கனைப் பிறப்பிடமாக கொண்டிராத போதிலும் அங்குள்ள அரங்கிலேயே தனது ஆக்கங்களை வெளிக் கொணர்ந்தார். பேர்கனில் வாழ்ந்த ஒரு தொழிலதிபர், புகழ்பெற்ற ஓவியரான எட்வேர்ட் முன்ச் அவர்களது தனித்துவம் வாய்ந்த பல ஓவியங்கள் பேர்கன் நகரில் சேமித்து வைக்கப்பட உதவினார்.
இசை
thumb|180px|right|Troldhaugen / புகழ்பெற்ற இசையமைப்பாளர் [[எட்வர்டு கிரெய்கு இன் வீடு]]
உலகின் மிகப் பழமை வாய்ந்த சேர்ந்திசைக் குழுக்களில் ஒன்றான Bergen Philharmonic Orchestra வானது பேர்கன் நகரிலேயே தனது அடித்தளத்தைக் கொண்டுள்ளது. இது தவிர பல்வேறுபட்ட இசைக்குழுக்களும் பேர்கன் நகரைத் தமது அடித்தளமாகக் கொண்டு இயங்கி வருகின்றன.
உலகறிந்த இசையமைப்பாளரான எட்வார்ட் கிரீக் என்பவர் பேர்கன் நகரைச் சார்ந்தவர். அவரது வீடும், அவரது இசை தொடர்பான ஆவணங்களும் பேர்கனில் பாதுகாக்கப்பட்டு, மக்களின் பார்வைக்கு வைக்கப்பட்டுள்ளது. இவரை நினைவுகூரும் முகமாக, பேர்கன் நகரில் கிரீக் மண்டபம் (Grieg Hall) எனப்படும் கலை கலாச்சார விழாக்கள் நிகழ்த்தக்கூடிய பெரிய மண்டபம் ஒன்று நிறுவப்பட்டுள்ளது. இம்மண்டபமானது ஒரே நேரத்தில் பல நிகழ்ச்சிகளை நிகழ்த்தக் கூடிய வகையில் 1509 இருக்கைகளை உள்ளடக்கி நிர்மாணிக்கப்பட்டுள்ளது.
வட்டாரப்பேச்சு மொழி
பேர்கனுக்குரிய வட்டாரப்பேச்சு மொழியானது பேர்கன்ஸ்க் (Bergensk) என்று அழைக்கப்படுகின்றது. இந்த மொழியானது மிக இலகுவாக ஏனைய வட்டாரப்பேச்சு மொழிகளிலிருந்து அடையாளப்படுத்தக் கூடியது. இந்த பேச்சு மொழியிலுள்ள சொற்கள் பலவும் நோர்வேயின் அரசாங்கத்தால் அங்கீகரிக்கப்பட்ட இரு மொழி வடிவங்களான பூக்மோல் அல்லது நீநொர்ஸ்க் ஆகியவற்றில் காணப்பட்டபோதிலும், இவ்விரு எழுத்து வடிவ மொழிகளிலும் காணப்படாத பல இயல்புகள் இந்த வட்டாரப்பேச்சு மொழியில் உள்ளது.
பேர்கன் நகரில் 1350–1750 காலப்பகுதியில் வணிக நோக்கத்திற்காக குடியேறியிருந்த Hanseatic League அமைப்பினரின் யேர்மன் மொழியும் இப்பேச்சு மொழியில் குறிப்பிட்ட தாக்கத்தை ஏற்படுத்தியுள்ளது. அத்துடன் நோர்வே டென்மார்க்க்குடன் இணைந்திருந்த, 1536–1814 ஆண்டுகளில் பேர்கன் நோர்வேயின் முக்கிய நகரமாக இருந்ததுடன், டென்மார்க் மொழியையும் ஓரளவுக்கு உள்வாங்கிக் கொண்டிருந்தது.
விளையாட்டு
thumb|275px|பிரான் விளையாட்டரங்கம் பேர்கன் மக்களால் மிகவும் விரும்பப்படும் விளையாட்டு கால்பந்து ஆகும். Brann, Løv-Ham என்பவையே பேர்கனின் முக்கியமான தொழில்சார் கால்பந்து அணிகளாகும். அதிகளவு பொதுமக்களின் ஆதரவைப் பெற்ற அணியாக 'நெருப்பு' என்ற அர்த்தமுடைய பெயரைக் கொண்ட Brann அணியே இருந்து வருகின்றது. பேர்கனின் மிகப்பெரிய விளையாட்டரங்கு Brann Stadion ஆகும்.
வெளி இணைப்புகள்
பகுப்பு:நோர்வேயின் நகரங்கள் பகுப்பு:முன்னாள் தேசிய தலைநகரங்கள்
பாண்டி நேசன் (இதழ்)
பாண்டி நேசன் இந்தியா தமிழ்நாடு மதுரையிலிருந்து 1890ம் ஆண்டில் வெளிவந்த மாதாந்த இதழாகும்.
உள்ளடக்கம்
19ம் நூற்றாண்டின் இறுதி தசாப்தத்தில் வெளிவந்த இதழாக இது காணப்படுகின்றது. இவ்விதழை மதுரையைச் சேர்ந்த தமிழ் முஸ்லிம்கள் நடத்தியுள்ளனர். இஸ்லாமிய உலக செய்திகளும், இஸ்லாமிய கொள்கை விளக்கங்களும், செய்திகளும் இடம்பெற்றுள்ளன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
கெலமங்கலம் பசுவேஸ்வரர் மற்றும் வீரபத்ரசுவாமி கோயில்
கோயில் அமைப்பு
இக்கோயிலில் பசுவேஸ்வரர், வீரபத்ரசுவாமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் தசரா முக்கிய திருவிழாவாக நடைபெறுகிறது.
பூவலம்பேடு
பூவலம்பேடு, தமிழ்நாட்டின் திருவள்ளூர் மாவட்டம், கும்மிடிப்பூண்டி வட்டாரத்தில் பூவலம்பேடு ஊராட்சிக்குட்பட்ட ஒரு சிற்றூர்.
கெலமங்கலம் பசுவேஸ்வரர் மற்றும் வீரபத்ரசுவாமி கோயில்
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூவலம்பேடு
இங்கு 1941-ஆம் ஆண்டு துவங்கப்பட்ட ஒரு தொடக்கப்பள்ளி தற்போது தரம் உயர்த்தப்பட்டு மேல்நிலைப்பள்ளியாக செயல்படுகிறது. இச்சிற்றூர் ஆந்திர மாநிலத்தின் எல்லையில் அமைந்துள்ளது.
மேற்கோள்கள்
பகுப்பு:திருவள்ளூர் மாவட்டத்திலுள்ள கிராமங்கள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பொறுத்தது போதும்
பொறுத்தது போதும் என்பது மு. கருணாநிதி திரைக்கதை, உரையாட எழுத, இயக்குனர் பி. கலைமணி இயக்கிய தமிழ்த் திரைப்படம். இதில் விஜயகாந்த், நிரோஷா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 15-சூலை-1989.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள்
வைன் உற்பத்தி அடிப்படையில் நாடுகளின் பட்டியல்
500px|முதல் 40 வைன் உற்பத்தி செய்யும் நாடு
உசாத்துணை
பகுப்பு:நாடுகள் தொடர்பான பட்டியல்கள்
தனிமங்களின் எண் பட்டியல்
தனிமங்களின் எண் பட்டியல் என்பது தனிமங்களின் அணு எண் அடிப்படையில் வரிசைப் படுத்தப்பட்ட ஒரு வேதியியல் பொருட் பட்டியல். தனிமத்தைன் வகைக்கு ஏற்றார்போல நிறவேறுபாடு காட்டப்பட்டுள்ளது. இப்பட்டியலில் தனிமத்தின் அணு எண், தனிமத்தின் குறியெழுத்து, தனிமம் சேர்ந்த நெடுங்குழு, கிடைவரிசை, அணுப் பொருண்மை, நிலையான் மாறுரு, அடர்த்தி, உருகுநிலை, கொதிநிலை, கண்டுபிடித்தோர் பெயர் அகியவை கொடுக்கப்பட்டுள்ளன.
உசாத்துணை
பகுப்பு:தனிமங்கள் தொடர்பான பட்டியல்கள்
قائمة عناصر (عدد ذري) Rhestr elfennau yn nhrefn eu rhif Liste der chemischen Elemente nach der Ordnungszahl Liosta na ndúl de réir uimhreach adamhaigh Kémiai elemek listája rendszám szerint 元素の番号順一覧 원자번호 순 원소 목록 Хемиските елементи наредени според атомскиот број Lijst van elementen op nummer Lista de elementos por número atómico Seznam elementov po atomskem številu Lista över grundämnen efter atomnummer รายชื่อของธาตุตามเลขอะตอม Goân-sò· ê pió 元素序數列表
ஏடி16 (மரபணு)
ஆல்சைமர் நோய் 16 என்பது ஒரு புரதமாகும். இது மனிதர்களில் AD16 மரபணுவின் வெளிப்பாட்டினால் உருவாகிறது. இதனால் ஏற்படும் ஆல்சைமர் நோயின் காரணமாக நரம்பியல் சிதைவுகள் ஏற்படும்.
மேற்கோள்கள்
பகுப்பு:மரபணுக்கள்
டெர்பியம் பாசுபைடு
டெர்பியம் பாசுபைடு (Terbium phosphide) என்பது TbP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியமும் பாசுபரசும் சேர்ந்து இச்சேர்மம் உருவாகிறது.
இயற்பியல் பண்புகள்
டெர்பியம் பாசுபைடு 40 கிகாபாசுக்கல் அழுத்தத்தில் சோடியம் குளோரைடு கட்டமைப்பில் இருந்து சீசியம் குளோரைடு கட்டமைப்பிற்கு மாறுகிறது. இந்த சேர்மத்தை துத்தநாக சல்பைடுடன் சேர்த்து பச்சை நிற ஒளிர்பொருள் அடுக்கை உருவாக்கலாம்.
Fm3m என்ற இடக்குழுவில் கனசதுரப் படிகத் திட்டத்தில் டெர்பியம் பாசுபைடு படிகமாகிறது.
மேற்கோள்கள்
பகுப்பு:பாசுபைடுகள் பகுப்பு:டெர்பியம் சேர்மங்கள் பகுப்பு:குறைக்கடத்திகள்
சிஸ்டோகார்ப்
சிவப்புப் பாசிகளில் கருவுறுதலுக்கு பிறகு சிஸ்டோகார்ப் (Cystocarp) என்ற கனி அமைப்பு உருவாகிறது. அதில் பாலிசைபோனியாவில் உள்ளதைப் போன்ற சிறப்பு பாதுகாப்பு உறை உள்ளது.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:அல்கா உடற்கூறியல்
வல்லநாடு அஞ்சல் என்ற பெருமாள் கோயில்
வல்லநாடு அஞ்சல் என்ற பெருமாள் கோயில் தமிழ்நாட்டில் தூத்துக்குடி மாவட்டம், வல்லநாடு என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் ஏழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெருமாள், ஸ்ரீதேவி-பூதேவி சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாகவி (சிற்றிதழ்)
பாகவி இந்தியா தமிழ்நாடு சென்னையிலிருந்து 1952ம் ஆண்டு முதல் வெளிவந்த ஒரு மாத இதழாகும்.
ஆசிரியர்
இவர் ஜெமினி படத்தயாரிப்பு நிறுவனக் கதைத்துறையில் பணியாற்றியுள்ளார். பல உருது நூல்களை தமிழில் மொழிபெயர்த்துமுள்ளார் என அறியமுடிகின்றது. இவர் ஏற்கனவே பத்ஹுல் இஸ்லாம் எனும் சஞ்சிகையிலும் தொடர்ச்சியாக எழுதி வந்துள்ளார்.
பொருள்
'பாகவி' என்ற அரபுப் பதம் 'நிலையானது' என்று பொருள்படும்.
ஏழில் நெடுவரை
பாழிச்சிலம்பு என்னும் மலைக்காடுகளும் இதன் பகுதியாகும். இந்த மலைப்பகுதி நாட்டைச் சங்க காலத்தில் நன்னன் என்பவன் ஆண்டுவந்தான். இவன் யானைகளைப் பரிசாக நல்கும் வள்ளண்மைக் குணம் உள்ளவன். அவனது தலைநகர் பாரம்.
இங்குக் கொற்றவை கோயில் ஒன்று இருந்தது. இந்தக் கானமர் செல்வியின் புகழைச் சங்ககாலப் புலவர்களில் ஒருவர் சிறப்பித்துப் பாடியிருந்தார். அந்தப் பாடலோ, பாடிய புலவரின் பெயரோ நமக்குக் கிடைக்கவில்லை. இந்தப் பேய்த்தெய்வத்துக்குத்தான் மிஞிலி என்பவன் அதிகன் என்பவனைப் பலிகொடுத்தான்.
அடிக்குறிப்பு
பகுப்பு:சங்க காலப் புவியியல்
கந்தமாதன பருவதம்
கந்தமாதன பருவதம் பாம்பன் தீவில் ராமேஸ்வரத்திலிருந்து 3 கி.மீ தொலைவில் உள்ள ஒரு மணற்குன்று ஆகும்.
ராமர் பாதம்
இத்தீவில் உள்ள தொலைதொடர்பு கோபுரம் தவிர்த்து இதுதான் உயரமான பகுதி என்பதால் தீவு முழுமையையும் இங்கிருந்து காண முடியும். இங்குள்ள கோயிலில் இருக்கும் சக்கர வடிவின் மீதிருக்கும் பாதத்தடங்கள் இராமருடையவை என்று நம்பப்படுகிறது. எனவே இவ்விடம் பொதுவாக ‘இராமர் பாதம்’ என அழைக்கப்படுகிறது. மாசி சிவராத்திரி திருவிழாவின்போது ராமேஸ்வரம் கோயிலிலிருந்து ராமநாத சுவாமியும் பர்வதவர்த்தினி அம்மனும் இங்குள்ள மண்டகப்படிக்கு எழுந்தருளும் வழக்கம் உள்ளது.
திருச்செந்தூர் தொடர்பு
திருச்செந்தூர் முருகன் கோயில் ‘சந்தனமலை’ என்னும் குன்றின் மீதே அமைந்திருப்பதாகவும் எனவே கந்தமாதன பர்வதம் என்றும் அதற்கு ஒரு பெயர் உண்டென்றும் சொல்லப்படுகிறது. .
இலக்கிய, சிற்பச்சான்றுகள்
கந்தமாதன மலை மகாபாரதத்திலும், இராமாயணத்திலும், புத்த ஜாதகக் கதைகளிலும், பல்வேறு புராணக் கதைகளிலும் முனிவர்கள் தங்கி தவமியற்றும் இடமாகக் குறிப்பிடப்பட்டுள்ளது   .. இந்த மலையின் பெயருக்கும் நாற்றத்துக்கும் தங்க நிறத்துக்கும் தொடர்புள்ளதாகத் தெரிகிறது. கந்தமாதன மலை இடம்பெற்றுள்ள ஒரு புராணக்காட்சியின் புடைப்புச் சிற்பம் திருக்குறுங்குடியில் உள்ளது. கந்தமாதன மலை தமிழிலக்கியத்தில் கம்ப ராமாயணம், திருநாவுக்கரசர் தேவாரம், கச்சியப்ப முனிவரின் தணிகைப் புராணம் உள்ளிட்ட பலவற்றில் இடம்பெற்றுள்ளது. கச்சியப்ப சிவாச்சாரியாரின் கந்த புராணத்தில் இம்மலை மேருமலைக்குத் தென்புறத்தில் இருப்பதாகச் சொல்லப்பட்டுள்ளது.
இவற்றையும் காண்க
பகுப்பு:இராமநாதபுரம் மாவட்டம் பகுப்பு:இராமாயண நிகழிடங்கள்
புரோமோபைருவிக் அமிலம்
புரோமோபைருவிக் அமிலம் (Bromopyruvic acid) என்பது BrCH2COCO2H என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். பைருவிக் அமிலத்தை புரோமினேற்றம் செய்த வழிப்பெறுதியாக இந்த நிறமற்ற திண்மம் தயாரிக்கப்படுகிறது. லாக்டிக் அமிலம், பைருவிக் அமிலம் ஆகியவற்றுடன் அமைப்பு ஒற்றுமை கொண்ட சேர்மமாகவும் கருதப்படுகிறது. வளர்சிதை மாற்ற நச்சாகவும் புற்றுநோய் எதிர்ப்பு முகவராகவும் ஆராயப்பட்டு வருகிறது. பிற α-புரோமோகீட்டோன்களைப் போலவே இதுவும் ஒரு ஆல்கைலேற்றும் முகவராகும்.
ஆய்வு
பைருவேட்டு கடத்தும் அமைப்பு புரோமோபைருவேட்டை டிரைபேனாசோமல் செல்களுக்குள் செலுத்தப் பயன்படுகிறது. செல்லுக்குள் செலுத்தப்பட்ட புரோமோபைருவிக் அமிலத்தின் இலக்கு கிளைசெரால்டிகைடு-3-பாசுபேட்டு டியைதரசினேசு ஆகும். இது புரோமோபைருவேட்டால் எளிதில் தூண்டப்படக்கூடியதாகும். புற்று செல்களில் மிகைவெளிப்படுத்தலாக கருதப்பட்ட பைருவேட்டு கடத்தும் அமைப்பு பின்னர் மோனோ கார்பாக்சிலேட்டு கடத்தியாக அடையாளப்படுத்தப்பட்டது. இதை மோனோ கார்பாக்சிலேட்டு கடத்தி 1 என அழைத்தனர்.
புற இணைப்புகள்
பகுப்பு:கரிம புரோமைடுகள் பகுப்பு:ஆல்க்கைலேற்றும் முகவர்கள் பகுப்பு:கீட்டோ அமிலங்கள் பகுப்பு:புரோப்பியோனிக் அமிலங்கள்
திரோய்
திரோய் (ஆங்கிலம்: Tiroi; மலாய் மொழி: Tiroi) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 10 கி.மீ. தொலைவில் அமைந்துள்ளது.
திரோய் நகருக்கு சிரம்பான் தொடருந்து சேவை (KTM Komuter Seremban Line) உள்ளது. இங்கு ஒரு தொடருந்து சேவை நிலையம் உள்ளது. அதன் பெயர் திரோய் தொடருந்து பயணிகள் நிலையம் (Tiroi Commuter Station). இந்த நிலையத்திற்கு அருகில் சில கடைகளும்; திட்டமிடப்பட்ட குடியிருப்பு பகுதிகளும் உள்ளன.
திரோய் நகரம், கோலாலம்பூர் மாநகரில் இருந்து தெற்கே 60 கி.மீ. தொலைவிலும்; மலாக்கா நகரில் இருந்து 93 கி.மீ. தொலைவிலும்; ஜொகூர் பாரு நகரில் இருந்து 274 கி.மீ. தொலைவிலும் உள்ளது.
வெளி இணைப்புக்கள்
பகுப்பு:மலேசிய நகரங்கள் பகுப்பு:நெகிரி செம்பிலான் பகுப்பு:நெகிரி செம்பிலான் நகரங்கள்
கிளாடியேட்டர்
thumb|400px|லிபியா சிலிடென் ஒட்டுச்சித்திரத்தின் பகுதி (கிட்டத்தட்ட கி.பி 2ம் நூற்றாண்டு): பலவகையான கிளாடியேட்டர்களைக் காட்டுகின்றது. அதில் ஒரு கிளாடியேட்டர் மத்தியஸ்தருக்கு தன் தோல்வியை தெரிவிக்கிறார். கிளாடியேட்டர் (gladiator, "வாள் வல்லுனர்") என்பது ஓர் ஆயுதம் தரித்த சண்டைக்காரரைக் குறிக்கும். இவர் ஏனைய கிளாடியேட்டர், காட்டு விலங்குகள், குற்றஞ்சாட்டப் பெற்ற குற்றவாளிகளுடன் வன்முறையாக மோதி உரோமைக் குடியரசு மற்றும் உரோமைப் பேரரசு பார்வையாளர்களை மகிழ்ச்சிப்படுத்துவார். சில கிளாடியேட்டர்கள் தன்னிச்சையாக அரங்கில் தோற்றுவதன் மூலம் சட்ட, சமூக நிலை சிக்கலுக்குள்ளாவதுடன் அவர்களின் வாழ்வை ஆபத்துக்குள்ளாக்குவதுண்டு. அனேகமானோர் அடிமைகளாக, மோசமான நிலையில் பயிற்றுவிக்கப்பட்டவர்களாக, சமூதாயத்தால் ஒதுக்கப்பட்டவர்களாக, மரணத்திற்குக் கூட ஒதுக்கி வைக்கப்பட்டவர்களாக இருப்பர்.
வெளி இணைப்புக்கள்
பகுப்பு:உரோமைப் பேரரசு
சரிஸ்கா தேசியப் பூங்கா
சரிஸ்கா தேசியப் பூங்கா (ஆங்கிலம்: Sariska national park) இந்தியாவின் ராஜஸ்தான் மாநிலத்தில். இது முக்கியமான புலிகள் காப்பகம் ஆகும். இது அல்வார் மாவட்டத்தில் 866 சதுர கிலோமீட்டர்கள் பரப்பளவில் அமைந்துள்ளது. இந்தப் பூங்காவானது வறண்ட பகுதியில் அமைந்துள்ளது. இங்கு புற்களும் பாறைகளும் நிரம்பிக் காணப்படுகின்றன. 1955 ஆம் ஆண்டு இது வனவிலங்குப் பாதுகாக்கப்பட்ட பகுதியாக அறிவிக்கப்பட்டது. பின்னர் 1978 ஆம் ஆண்டில் இந்த தேசியப்பூங்காவில் புலிகள் பாதுகாப்புத் திட்டம் செயல்படுத்தப்பட்டது. இந்தத் தேசியப் பூங்காவானது ஜெய்ப்பூர் நகரிலிருந்து 107 கிலோமீட்டர்கள் தொலைவிலும் இந்தியாவின் தலைநகர் தில்லியிலிருந்து 200 கிலோமீட்டர்கள் தொலைவிலும் அமைந்துள்ளது. 2004 ஆம் ஆண்டின் வனவிலங்குகள் கணக்கெடுப்பின் படி இத்தேசியப் பூங்காவில் புலிகள் எதுவும் இல்லை. பின்னர் பல்வேறு விசாரணைகளுக்குப் பின்னர் அச்செய்தி உறுதி செய்யப்பட்டு, புதிதாக மூன்று புலிகள் விடப்பட்டன. இப்போது அங்கு 7 புலிகள் உள்ளன. வறண்ட வெப்பமண்டலக் காடுகளைக் கொண்ட இச்சரணாலயத்தில் கடமான், புள்ளிமான், காட்டுப்பூனை நரி, கழுதைப்புலி, அனுமன் குரங்கு ரீசசு குரங்கு, நீலப்பசு போன்ற விலங்குகள் காணப்படுகின்றன.
மேற்கோள்கள்
பகுப்பு:இந்திய தேசியப் பூங்காக்கள் பகுப்பு:இராஜஸ்தான்
புதுமைப்பித்தன் (1998 திரைப்படம்)
புதுமைப்பித்தன் இயக்குனர் ஜீவா இயக்கிய தமிழ்த் திரைப்படம். இதில் பார்த்திபன், தேவயானி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் தேவா மற்றும் இத்திரைப்படம் வெளியிடப்பட்ட நாள் 20-அக்டோபர்-1998.
வெளி இணைப்புகள்
பகுப்பு:1998 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:தேவயானி நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ரோஜா நடித்த திரைப்படங்கள்
லேசிடிபைன்
லேசிடிபைன் (Lacidipine)(லேசிபில் அல்லது மோடென்சு என்ற வர்த்தகப் பெயர்கள்) ஒரு கால்சியம் கால்வாய் தடுப்பான் ஆகும். இது 2 மி.கி. அல்லது 4 மி.கி. கொண்ட மாத்திரைகளாகக் கிடைக்கிறது.
லேசிடிபைன் 1984-ல் காப்புரிமை பெற்று மருத்துவ பயன்பாட்டிற்காக அங்கீகரிக்கப்பட்டது.
வெளி இணைப்புகள்
பகுப்பு:மூவிணைய பியூட்டைல் சேர்மங்கள் பகுப்பு:எத்தில் எசுத்தர்கள் பகுப்பு:சின்னமேட்டுகள் பகுப்பு:ஈரைதரோபிரிடின்கள் பகுப்பு:கார்பாக்சிலேட்டு எசுத்தர்கள் பகுப்பு:ஆல்க்கீன் வழிப்பொருட்கள்
கும்மட்டிகளி
உடைகள்
கும்மட்டிகளியின் உடைகள் என்பது மிகவும் சுவாரசியமானதாகும். கிருட்டிணன், பத்ரகாளி, நாரதர், அனுமன், கிராதன், தாரிகன், அல்லது வேட்டைக்காரர்களின் முகங்களை சித்தரிக்கும் வண்ணமயமான மர முகமூடியை நடனக் கலைஞர்கள் அணிந்து கொள்கின்றனர். இந்த முகமூடிகள் பொதுவாக சப்ரோஃபைட், பலா மரம், ஏகாளி மரம், பிளம் மரம் அல்லது பவள மரத்தால் ஆனவை.
நடனக் கலைஞர்கள் வண்ணம் பூசப்பட்ட புல்லிலிருந்து நெய்த பாவாடைகளை அணிவார்கள். சிலர் தங்கள் முழு உடலையும் புல் கொத்துகளால் மூடி மறைத்துக் கொள்கிறார்கள். இந்த ஆடைகள் மருத்துவ குணங்கள் கொண்டதாக அறியப்படும் 'கும்மட்டி புல்லு' என்ற சிறப்பு புல்லிலிருந்து தயாரிக்கப்படுகின்றன. முகமூடியுடன் வெளிப்புறமாக இணைக்கப்பட்ட 'தல்லா' பல் இல்லாத திறந்த வாயின் தோற்றத்தை அளிக்கிறது. நடனக் கலைஞர்கள் 'கும்மட்டிகளி' என்று அழைக்கப்படும் மீதமுள்ள விவசாய விளைபொருட்களின் நீண்ட குச்சிகளைப் பிடித்து கையாளுகின்றனர். இதிலிருந்தே நடனம் அதன் பெயரைப் பெற்றது. அவர்களின் நடனம் சைவ புராணங்களுடன் தொடர்புடையது. இந்த புராணத்தின் படி, 'தம்மா' என்ற ஒரு வயதான பெண் ஒரு குச்சியின் உதவியுடன் நடந்து செல்கிறாள், இந்த பெண் ஒவ்வொரு உயிரினத்தின் 'தாய்' என்ற அடையாளத்தைக் குறிக்கிறது.
கும்மட்டிகளி நடனக் கலைஞர்கள் வீடு வீடாகச் செல்லும்போது வெல்லம், அரிசி அல்லது சிறிய அளவு பணத்தை சேகரிக்கிறார்கள். பார்வையாளர்கள், குறிப்பாக குழந்தைகள் இவர்களின் நடிப்பில் மிகுந்த மகிழ்ச்சி அடைகிறார்கள்.
செயல்திறன்
இது ஒரு பழங்கால நாடக கலை / நடன வடிவம் என்பதால் கும்மட்டிகளியின் கருப்பொருள்கள் பெரும்பாலும் இராமாயணம், தாரிகாசுர வதம், சிவனின் கதை, மஞ்சன் நாயரே பாட்டு போன்ற நாட்டுப்புறக் கதைகளிலிருந்து எடுக்கப்படுகிறது. மகாபலி சக்கரவர்த்தியின் வருடாந்திர வருகை ஓணம் எனப்படும் பத்து நாள் திருவிழாவாக கொண்டாடப்படுகிறது. கேரளத்தின் திருச்சூர் மாவட்டத்தில் உள்ள வடக்குநாதன் கோவிலில் உள்ள சிவபெருமான், தனது பூதகணங்களை கேரளாவுக்கு வருகை தரும் மகாபலியை கௌரவிப்பதற்காக ஒரு நடனத்தை செய்யுமாறு கேட்டுக் கொண்டார் என்பது புராணக்கதை. ஒவ்வொரு பிராந்தியத்திற்கும் கலை வடிவத்தை அரங்கேற்ற ஒரு குறிப்பிட்ட நாள் ஒதுக்கப்பட்டுள்ளது.
கேரள நாட்டுப்புறக் கலையை சடங்கு மற்றும் சடங்கு அல்லாத இரண்டு பரந்த பிரிவுகளாக வகைப்படுத்தலாம் சடங்குகளை மேலும் பிரிக்கலாம் - பக்தி, ஒரு குறிப்பிட்ட கடவுள் மற்றும் தெய்வம் மற்றும் மந்திர கலை வடிவங்களைப் பிரியப்படுத்துவதற்காக நிகழ்த்தப்படுகிறது. தெய்யம், திர, பூதம் மற்றும் திர, கன்னியர்களி, கும்மட்டிகளி, முதலியன பக்தி கலை வடிவங்களாக உள்ளன.
குறிப்புகள்
பகுப்பு:கேரளக் கலைகள் பகுப்பு:கேரள நடனங்கள்
கிலாபத் இயக்கம்
விரைவில் கிலாபத் இயக்கம் இந்திய தேசிய காங்கிரசுடன் கூட்டணி அமைத்துக் கொண்டது. ஒட்டோமானிய கலீபகத்தைப் பாதுகாக்கும்படி பிரித்தானிய அரசை வலியுறுத்தியது. காங்கிரசு அப்போது துவங்கியிருந்த ஒத்துழையாமை இயக்கத்தின் ஒரு அங்கமாகச் செயல்பட்டது. ஒத்துழையாமை இயக்கத்துக்கு இந்திய முசுலிம்களின் ஆதரவைத் திரட்ட மகாத்மா காந்தியும் காங்கிரசும் கிலாபத் இயக்கத்தைப் பயன்படுத்திக் கொண்டனர். ஆனால் இவ்வியக்கம், தேசியவாதத்துக்கு எதிரான பரந்த இசுலாமியத்தை பிரதிபலிக்கிறது என்று குற்றம் சாட்டிய முசுலிம் லீக் மற்றும் இந்து மகாசபை ஆகிய அமைப்புகள் இதனை எதிர்த்தன. கிலாபத் இயக்கத்தின் விளைவாக கேரளாவின் மலபார் பகுதியில் உருவாகிய மாப்ளா கலகத்தில் கடும் வன்முறைச் செயல்கள் நிகழ்ந்தன. இதனால் கிலாபத் இயக்கம் சர்ச்சைகளுக்காளாகியது. காங்கிரசுக்குள்ளும் அதற்கு எதிர்ப்பு உருவானது. சவுரி சாவ்ரா நிகழ்வுக்குப் பின்னர் காந்தி ஒத்துழையாமை இயக்கத்தைக் கைவிட்டதை அலி சகோதரர்கள் ஏற்கவில்லை. கிலாபத் இயக்கத்தைத் தனியே தொடர்ந்தனர். 1924ல் துருக்கியில் கெமால் அடாடுர்க் தலைமையில் ஏற்பட்ட புரட்சியால் உதுமானியக் கலீபகம் ஒழிக்கப்பட்டு மதச்சார்பற்ற குடியரசு உருவானதால் கிலாபத் இயக்கம் பலனற்றுப் போனது. மத அடிப்படையில் ஓர் அரசு (கலீபகம்) அமைவதற்காக இந்த இயக்கம் செயல்பட்டதால், இந்தியப் பிரிவினைக்கும் பாக்கித்தானின் உருவாக்கத்துக்கும் இது முன்னோடியாகக் கருதப்படுகிறது.
பகுப்பு:இசுலாமிய அரசியல் பகுப்பு:இந்திய விடுதலைப் போராட்டம் பகுப்பு:இந்தியாவில் இசுலாம்
லோங் தீவுச் சண்டை
புறூக்லின் சண்டை, புறூக்லின் மேட்டுநிலச் சண்டை ஆகிய பெயர்களாலும் குறிப்பிடப்படும் லோங் தீவுச் சண்டை (Battle of Long Island) 1776 ஆகத்து 27 ஆம் தேதி இடம்பெற்றது. 1776 யூலை 4 ஆம் தேதி அமெரிக்க விடுதலைப் பிரகடனத்தின் பின்னர், அமெரிக்க விடுதலைப் போரில் இடம்பெற்ற முதல் பெரிய சண்டை இது. இதில் பிரித்தானியப் படை வெற்றி பெற்றது. வெற்றிகரமான பிரித்தானியப் படை நடவடிக்கையின் தொடக்கமாக அமைந்த இச்சண்டை, உத்திசார்ந்த முக்கியத்துவம் கொண்ட நியூயார்க் நகரத்தின் கட்டுப்பாட்டைப் பிரித்தானியருக்கு வழங்கியது. படைப் பயன்பாட்டிலும், சண்டை உக்கிரத்திலும் விடுதலைப் போரின் மிகப்பெரிய சண்டையாக இது அமைந்தது.
ஆகத்து 22 ஆம் தேதி, இசுட்டேட்டென் தீவுக்கு எதிரே தென்மேற்குக் கவுன்டியில் கிரேவ்சென்ட் குடாக்கரையில் பிரித்தானியப் படையினர் தரையிறங்கினர். இவ்விடம், மான்கட்டனுக்கான கிழக்கு ஆற்றுக் கடவையில் இருந்து 12 மைல்களுக்குச் சற்று அதிகமான தூரத்தில் இருந்தது. ஐந்து நாட்களின் பின்னர் பிரித்தானியர், குவான் மேட்டுநிலத்தில் இருந்த அமெரிக்கர்களின் பாதுகாப்பு நிலைகளைத் தாக்கினர். அமெரிக்கப் படைகளுக்குத் தெரியாமல், ஓவே தனது படைகளின் முக்கிய பிரிவுகளை அமெரிக்கப் படைகளுக்குப் பின்புறமாகக் கொண்டுவந்து, பக்கவாட்டில் இருந்து தாக்கினார். பீதிக்கு உள்ளாகிய அமெரிக்கப்படை காயம், இறப்பு ஆகியவற்றாலும், பிடிபட்டதாலும் இருபது வீதமானோரை இழந்தது. அதிகமான இழப்பு ஏற்படுவதை 400 மேரிலான்ட் படை வீரர்கள் தடுத்துவிட்டனர். எஞ்சிய அமெரிக்கப் படையினர், அவர்களது முதன்மைக் காப்பரண்கள் இருந்த புறூக்லின் மேட்டுநிலப் பகுதிக்குப் பின்வாங்கினர். பிரித்தானியர், அமெரிக்கப் படைகளை முற்றுகையிட முயன்றனராயினும், 29-30 இரவில், வாசிங்டன் தனது படைகளை எவ்வித பொருள், உயிர் இழப்புக்கள் இன்றி மான்கட்டனுக்கு நகர்த்தினார். மேலும் பல தோல்விகளை அடுத்து, வாசிங்டனும், அமெரிக்கப் படைகளும், நியூயார்க்கை விட்டு முழுவதுமாகத் துரத்தப்பட்டதுடனர். அத்துடன் அவர்கள் நியூ செர்சி ஊடாகப் பென்சில்வேனியாவுக்குப் பின்வாங்கவேண்டியும் ஏற்பட்டது.
பெறுபேறுகள்
லோங் தீவுச் சண்டையினால் கிடைத்த மிகமுக்கியமான பெறுபேறு அமெரிக்கர்களுக்கு வெற்றி இலகுவாகக் கிடைக்காது, போர் நீண்டதாகவும், கடுமையானதாகவும் இருக்கும் என்ற படிப்பினையாகும். ]]
மேற்கோள்கள்
பகுப்பு:அமெரிக்கப் புரட்சிப் போர்
காவேரிப்பட்டிணம் ஜலகண்டேஸ்வரர் கோயில்
காவேரிப்பட்டிணம் ஜலகண்டேஸ்வரர் கோயில் தமிழ்நாட்டில் கிருஷ்ணகிரி மாவட்டம், காவேரிப்பட்டணம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொம்மனகல்
பொம்மனகல் (Bommanahal) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத் தலைமையிடத்தில் இருக்கும் ஒரு கிராமம் மற்றும் மண்டலம் ஆகும்.
புவியியல் அமைப்பு
14.993820° வடக்கு 76°9783900’’ கிழக்கு என்ற அடையாள ஆள்கூறுகளில் பொம்மனகல் பரவியுள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி பொம்மனகல் கிராமத்தின் மக்கள்தொகை 4952 ஆகும். மொத்த மக்கள் தொகையில் 2508 பேர் ஆண்கள் மற்றும் 2444 பேர் பெண்கள் ஆவர். பாலின விகிதம் 1000 ஆண்களுக்கு 975 பெண்கள் என்ற நிலை இருந்தது. 582 பேர் ஆறு வயதுக்கு உட்பட்டவர்களாக இருந்தனர். அவர்களில் 283 பேர் சிறுவர்கள் மற்றும் 299 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 1057 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 2911 பேர் அதாவது 66.61 சதவீதம் ஆக இருந்தது. இது நாட்டின் சராசரி கல்வியறிவான 67.41% என்பதை விடக் குறைவாகும்.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம்
இலட்சுமி கெபால்கர்
இலட்சுமி இரவீந்திர கெபல்கர் (Lakshmi Ravindra Hebbalkar) என்பவர் இந்தியாவின் கருநாடக மாநிலம் பெல்காமைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் பெலகாவி ஊரக சட்டமன்றத் தொகுதியின் சட்டமன்ற உறுப்பினர் ஆவார்.
அரசியல் வாழ்க்கை
இலட்சுமி கெபால்கர் 2013-ல் பெலகாவி ஊரக சட்டமன்றத் தொகுதியிலும் பின்னர் 2014-ல் பெலகாவி மக்களவைத் தொகுதியிலும் போட்டியிட்டுத் தோல்வியடைந்தார். இவர் மே 2015-ல் கருநாடக மாநில மகளிர் காங்கிரசு தலைவராக நியமிக்கப்பட்டார். 2018ஆம் ஆண்டில், இவர் பெலகாவி ஊரக சட்டமன்றத் தொகுதியில் பாஜகவின் சஞ்சய் பி. பாட்டீலை தோற்கடித்து கருநாடக மாநிலச் சட்டசபைக்கு உறுப்பினராகத் தேர்ந்தெடுக்கப்பட்டார்.
பணமோசடி வழக்கு தொடர்பான விசாரணை தொடர்பாக 2019 செப்டம்பரில் அமலாக்க இயக்குநகரத்தால் இரண்டு நாட்கள் இவரிடம் விசாரணை நடத்தப்பட்டது.
மேற்கோள்கள்
பகுப்பு:1975 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:பெளகாவி மாவட்ட நபர்கள் பகுப்பு:வாழும் நபர்கள்
புந்தேல்கண்ட் இலக்கியத் திருவிழா
புந்தேல்கண்ட் இலக்கிய திருவிழா என்பது இந்தியாவின் உத்தரப் பிரதேசத்தில் உள்ள புந்தேல்கண்ட் பகுதியின் ஒரு பகுதியான ஜான்சியில் ஆண்டுதோறும் நடைபெறும் ஒரு இலக்கிய விழா ஆகும்.
வரலாறு
பண்டேல்கண்ட் இலக்கிய திருவிழா 2020-ல் சமூக ஆர்வலர் சந்திர பிரதாப் சிங்கால் தொடங்கப்பட்டது. இவர் இந்த விழாவின் நிறுவனர் மற்றும் இயக்குநராக பணியாற்றுகிறார். இது புந்தேல்கண்ட் பிராந்தியத்தின் கலை மற்றும் இலக்கியத்தை மேம்படுத்தும் நோக்கத்துடன் தொடங்கப்பட்டது.
2020 விழா
புந்தேல்கண்ட் இலக்கிய திருவிழாவின் முதல் கொண்டாட்டம் பிப்ரவரி 28, 2020 அன்று ஜான்சியில் உள்ள ஜான்சி கோட்டைக்கு அருகிலுள்ள கைவினைக் கண்காட்சி மைதானத்தில் நடைபெற்றது. இந்தி மற்றும் புந்தேலி இலக்கியம், நாடகம், பத்திரிகை, திரைப்படம் மற்றும் தொலைக்காட்சி ஆகிய துறைகளைச் சேர்ந்த இருபதுக்கும் மேற்பட்ட இலக்கியவாதிகள் இதில் கலந்து கொண்டனர். இது புந்தேலி மற்றும் இந்தி இலக்கியம் மற்றும் கலாச்சாரத்தின் பல்வேறு அம்சங்களைப் பற்றிய விவாதங்களை நடத்தியது. இந்தித் துறை, புந்தேல்கண்ட் பல்கலைக்கழகம் மற்றும் புந்தேல்கண்ட் இலக்கிய திருவிழா சங்கம் ஆகியவற்றின் கூட்டு ஏற்பாட்டால் நடைபெற்றது.
விழாவின் தொடக்க அமர்வுக்கு புந்தேல்கண்ட் மாநில பல்கலைக்கழகத்தின் துணைவேந்தர் பேராசிரியர் ஜே. வி. வைசம்பாயன் தலைமை வகித்தார். இதில் இந்தி நாவலாசிரியர் மைத்ரி புஷ்பா, பத்மசிறீ விருது பெற்ற கைலாஷ் மட்பையா, நடிகர் ராஜா பண்டேலா உள்ளிட்ட பிரபலங்கள் கலந்து கொண்டனர்.
பங்கேற்பாளர்கள்
பின்வரும் இலக்கியவாதிகள் 2020 விழாவில் பங்கேற்றனர்.
2021 திருவிழா
2021ஆம் ஆண்டில், அரசாங்கத்தால் விதிக்கப்பட்ட கோவிட்-19 பெருந்தொற்று கட்டுப்பாடுகள் காரணமாகத் திருவிழா ரத்து செய்யப்பட்டது.
ஜாகூ
ஜாகூ கோயில்(Jakhoo) இந்தியாவிலுள்ள சிம்லாவில் அமைந்துள்ளது. இது, ஒரு பழங்கால கோயிலாகும். இக்கோயில், இந்து மத தெய்வமான அனுமனுக்கு அர்ப்பணிக்கப்பட்டதாகும். இது, சிம்லாவில் உள்ள உயரமான சிகரமான, ஜாகூ மலையில் 2.5 km உயரத்தில் ரிட்ஜின் கிழக்கு பகுதியில் அமைந்துள்ளது. மேலும், கடல் மட்டத்திலிருந்து மேலே  2,455 m உயரத்தில் உள்ளது. ஒவ்வொரு ஆண்டும், விஜயதசமி அன்று ஒரு திருவிழா இங்கு நடத்தப்படுகிறது, 1972க்கு முன்பு, சிம்லாவிலுள்ள அன்னடேலில் இத்திருவிழா நடத்தப்பட்டது.
இராமாயணத்தின்படி, இலட்சுமணனை உயிர்ப்பிக்க சஞ்சீவினி மூலிகையைத் தேடும் போது அனுமன் ஓய்வெடுப்பதற்காக இந்த இடத்தில் நின்றார் என கருதப்படுகிறது. 2010 நவம்பர் 4, அன்று ஜாகூ அனுமான் கோவிலில் 108 அடி உயரமுள்ள (33 மீ) ஒரு பெரிய அனுமான் சிலை திறக்கப்பட்டது. இது பிரேசிலின் ரியோ டி ஜெனிரோவில் உள்ள இயேசு கிறிஸ்துவின் சிலையை விட அதிக உயரமுடையதாகும். கிறிஸ்துவின் சிலை, 98 ft அளவில் உள்ளது. ஜாகூ அனுமன் கோயிலின் கட்டுமான செலவு ரூ.1.5 கோடி ஆக மதிப்பிடப்படுகிறது. நடிகர் அபிஷேக் பச்சன் இக் கோயிலை பொது மக்களுக்காக திறந்து வைத்தார்.
குறிப்புகள்
பகுப்பு:Coordinates not on Wikidata
அப்துல் காதிர் பதாயுனி
அப்துல் காதிர் பதாயுனி ( பிறப்பு: 1540 ஆக்ஸ்ட் 21- இறப்பு: 1605 நவம்பர் 5) இவர் முகலாயப் பேரரசில் வாழ்ந்த ஒரு வரலாற்றாசிரியராவார். மேலும் இவர் மொழி பெயர்ப்பாளராகவும் இருந்துள்ளார்.
இந்துக் காவியங்களான இராமாயணம் மற்றும் மகாபாரதம் ஆகியவற்றை இவர் மொழிபெயர்த்துள்ளார். இருப்பினும், ஒரு மரபு வழி முஸ்லீமாக, அக்பரின் சீர்திருத்தங்களையும், இந்துக்களை உயர் பதவிகளுக்கு உயர்த்துவதையும் இவர் கடுமையாக எதிர்த்தார். அபுல்-ஃபசல் இப்னு முபாரக்குடனான போட்டிக்காகவும் இவர் புகழ் பெற்றவராக இருந்துள்ளார்.
வாழ்க்கை
இவர் முலுக் ஷா என்பவரின் மகனாவார். சம்பல் மற்றும் ஆக்ராவில் தனது கல்விப் படிப்பை முடித்துள்ளர். பசாவரில் வாழ்ந்துள்ளார். 1562 ஆம் ஆண்டில் பட்டியாலாவில் இளவரசர் உசைன் கானின் அரசவையில் நுழைவதற்கு முன்னர் இவர் தனது பெயரின் ஊரான பதாயுன் நகருக்குச் சென்றுள்ளார். இவரது பிற்கால ஆய்வுகள் முஸ்லீம் சூபித்துவவாதிகளால் நிர்வகிக்கப்பட்டன. முகலாயப் பேரரசர் அக்பர் இவரை 1574 இல் தனது அரசவையிலுள்ள மத அலுவலகத்திற்கு நியமித்தார். அங்கு இவர் தனது தொழில் வாழ்க்கையின் பெரும்பகுதியைக் கழித்தார்.
முக்கிய படைப்புகள்
பதாயுனியின் குறிப்பிடத்தக்க படைப்பு 1595 இல் இயற்றப்பட்ட முண்டகாப்-உத்-தவாரிக் அல்லது தாரிக்-இ-பதாயுனி (பதாயுனியின் வரலாறு) என்பதாகும். மூன்று தொகுதிகளாக எழுதப்பட்ட இது இந்திய முஸ்லிம்களின் பொதுவான வரலாறாகும். முதல் தொகுதியில் பாபர் மற்றும் உமாயூன் பற்றிய விவரங்கள் உள்ளது. இரண்டாவது தொகுதியில் 1595 வரையிலான அக்பரின் ஆட்சியைக் குறிக்கிறது. இந்த தொகுதி அக்பரின் நிர்வாக நடவடிக்கைகள், குறிப்பாக மத மற்றும் அவரது நடத்தை பற்றிய வழக்கத்திற்கு மாறாக வெளிப்படையான மற்றும் விமர்சன நோக்கில் உள்ளது. இந்த தொகுதி அக்பர் இறக்கும் வரை மறைத்து வைக்கப்பட்டு பின்னர் ஜஹாங்கிரின் ஆட்சியில் வெளியிடப்பட்டது. மதம் குறித்த அக்பரின் கருத்துக்களின் வளர்ச்சி மற்றும் அவரது மதக் கொள்கை குறித்த சமகால முன்னோக்கை இந்த புத்தகம் தருகிறது. மூன்றாவது தொகுதி முஸ்லீம் மத பிரமுகர்கள், அறிஞர்கள், மருத்துவர்கள் மற்றும் கவிஞர்களின் வாழ்க்கை மற்றும் படைப்புகளை விவரிக்கிறது. இந்த படைப்பின் உரையின் முதல் அச்சிடப்பட்ட பதிப்பு 1865 இல் கொல்கத்தா கல்லூரி பதிப்பகத்தால் வெளியிடப்பட்டது. பின்னர் இந்த படைப்பு ஆங்கிலத்தில் மொழிபெயர்க்கப்பட்டுள்ளது.
பதாயுனியின் பிற படைப்புகளில் பஹ்ர்-உல்-அசுமர், கிதாப் அல்-அதீசு "[முஹம்மதுவின் சொற்கள் அடங்கிய ஒரு புத்தகம்", (தற்போது கிடைக்க வில்லை), தாரிக்-இ-ஆல்பி (நூற்றாண்டின் வரலாறு) என்ற நூலில் ஒரு அத்தியாயம், ஹிஜ்ராவின் நூற்றாண்டைக் கொண்டாட அக்பரால் நியமிக்கப்பட்ட ரஷீத்-அல்-தின் ஹமாதனியின் மற்றும் நஜாத்-உர்-ரசீத் மற்றும் ஜமீ அல்-தவரிக்கின் சுருக்கமான வரலாறாகும்.
ஹிஜ்ரா
ஹிஜ்ரா என்பது அதாவது "புறப்படுதல்" என்பது இஸ்லாமிய தீர்க்கதரிசி முகம்மது மற்றும் அவரது ஆதரவாளர்கள் மக்காவிலிருந்து யாத்ரிபிக்கு இடம்பெயர்ந்தது அல்லது பயணம் செய்ததை குறிக்கிறது. அவர் பயணம் செய்த இடம் பின்னர் 622 ஆம் ஆண்டில் மதீனா என மறுபெயரிடப்பட்டது. இஸ்லாமிய நாட்காட்டியின் தொடக்கத்தோடு ஹிஜ்ராவும் பெரும்பாலும் அடையாளம் காணப்படுகிறது. இது ஜூலியன் நாட்காட்டியில் 622 ஏப்ரல் 19ஆக அமைக்கப்பட்டது. முதல் ஹிஜ்ரா 615 அல்லது ரஜாப் (செப்டம்பர்-அக்டோபர்) 613 என்று தேதியிடப்பட்டுள்ளது.
வெளி இணைப்புகள்
பகுப்பு:அக்பர் பகுப்பு:இந்திய முஸ்லிம்கள் பகுப்பு:பதாயூன் மாவட்ட நபர்கள் பகுப்பு:1540 பிறப்புகள்
நிலப் பயன்பாட்டுத் திட்டமிடல்
நிலப் பயன்பாட்டுத் திட்டமிடல் (land-use planning) என்பது, நிலப் பயன்பாட்டைச் செயல் திறனுள்ள வகையில், ஒழுங்கு படுத்தி முறைப்படுத்துவதை நோக்கமாகக் கொண்ட, பல்வேறு துறைகளையும் தழுவிய, ஒரு பொதுக் கொள்கை ஆகும்.
கனேடியத் திட்டமிடலாளர் நிறுவனம், நிலப் பயன்பாட்டுத் திட்டமிடலைப் பின்வருவாறு வரையறுத்துள்ளது:
நிலப் பயன்பாட்டுத் திட்டமிடலின் செயற்பாடு
மிகவும் அடிப்படையான முறையில், நிலப் பயன்பாட்டுத் திட்டமிடலானது, வலயப்படுத்தல், போக்குவரத்து சார்ந்த உள்ளகக் கட்டமைப்பு என்பவற்றில் ஈடுபடுகின்றது. பொரும்பாலான வளர்ந்த நாடுகளில், நிலப் பயன்பாட்டுத் திட்டமிடலானது, சமூகக் கொள்கையின் முக்கிய பகுதியாக உள்ளது. இது, மக்களினதும், பரந்த பொருளாதாரத்தினதும் நன்மைக்காகவும், சூழல் பாதுகாப்புக்காகவும், செயல்திறன் கொண்டவகையில் நிலம் பயன்படுத்தப்படுவதை உறுதிப்படுத்துவதை நோக்கமாகக் கொண்டது.
நிலப் பயன்பாட்டுத் திட்டமிடல் பின்வரும் துறைகளையும் தழுவியுள்ளது.
கட்டிடக்கலை, நகர்ப்புற வடிவமைப்பு, நிலத்தோற்றக் கலை, நகர்ப்புறப் புத்தாக்கம் என்பன, பௌதீக அமைப்பு, வளர்ச்சித் திட்டத்தின் அளவு, அழகியல், மாற்றுத் திட்டங்களுக்கான செலவின ஒப்பீடு, கட்டிடப் பொருட்கள் போன்றவை தொடர்பில் நிலப் பயன்பாட்டுத் திட்டமிடலுடன் தொடர்புபடுகின்றன.
சூழல்சார் திட்டமிடலானது, சூழலில் வளர்ச்சித் திட்டத் தீர்மானங்களின் தாக்கங்களை அறிவதற்கும் அளவிடுவதற்கும் உதவுகிறது. சாலைச் சத்த (roadway noise) மாதிரியமைப்பு, சாலை வளிப்பரவல் மாதிரியமைப்பு ( roadway air dispersion models), சாலை நீர்வடிதல் (surface runoff) மாதிரியமைப்பு போன்ற கணினி மாதிரியமைப்புக்கள் தொடர்பில் இத்துறை பங்களிப்புச் செய்கிறது.
இவ்வாறு பல துறைகளும் தொடர்பு பட்டிருப்பதனால், நிலப் பயன்பாட்டுத் திட்டமிடலாளர், கணினி மாதிரியமைப்புகள் (computer model), புவியியல் தகவல் முறைமை போன்றவற்றைப் பெருமளவுக்குப் பயன்படுத்தி வருகிறார்கள். இவை, பகுப்பாய்வுக்கும், தீர்மானங்களை எடுப்பதற்கும் இவர்களுக்குப் பெரிதும் உதவுகின்றன.
வெளியிணப்புகள்
பகுப்பு:நகரவியல்
கனசெவ்வகம்
பொது கனசெவ்வகங்கள்
ஒரு குவிவுப் பன்முகத்திண்மத்தின் முகங்கள், உச்சிகள் மற்றும் விளிம்புகளுக்கு இடையேயுள்ள தொடர்பு:
இதில் முகங்களின் எண்ணிக்கை-(F); உச்சிகளின் எண்ணிக்கை- (V); விளிம்புகளின் எண்ணிக்கை- (E).
கனசதுரத்தைப் போலவே கனசெவ்வகத்திற்கும் 6 முகங்கள், 8 உச்சிகள் மற்றும் 12 விளிம்புகள் உள்ளதால் ஆய்லர் வாய்ப்பாட்டின்படி கனசெவ்வகத்திற்கு:
கனசெவ்வகங்களைப் போலவே இணைகரத்திண்மமும் உச்சி வெட்டப்பட்ட சதுர பிரமிடும் இத்தகைய அறுமுகத்திண்மங்களாகும்.
நேர் கனசெவ்வகங்கள்
குறைந்தது இரு முகங்களாவது சதுரங்களாகக் கொண்ட நேர் கனசெவ்வகங்கள், சதுர கனசெவ்வகம், சதுரப் பெட்டி அல்லது நேர் சதுரப் பட்டகம் என அழைக்கப்படுகின்றன. ஆறுமுகங்களும் சதுரமாகக் கொண்ட கனசதுரமானது சதுர கனசெவ்வகங்களில் ஒரு சிறப்பு வகையாகும்.
கனசெவ்வகத்தின் அளவுகள் a, b மற்றும் c எனில்:
கனஅளவு:  abc
புறப்பரப்பு:     2ab + 2bc + 2ac.
வெளி மூலைவிட்டத்தின் (space diagonal) நீளம்:
பெட்டிகள், அலமாரிகள், அறைகள், கட்டிடங்கள் போன்ற அமைப்புகளில் கனசெவ்வக வடிவங்கள் பயன்படுத்தப்படுகின்றன. ஒரு கனசெவ்வக வடிவப் பொருளுக்குள் சிறிய கனசெவ்வக வடிவங்கள் பல அடங்குவதால் இவ்வடிவம் அதிக அளவில் பயன்படுத்தப்படுகிறது.
எடுத்துக்காட்டு:
ஆய்லர் பிரிக்காக அமையும் ஒரு கனசெவ்வகத்தின் அளவுகள்: 44, 117 மற்றும் 240.
வெளி இணைப்புகள்
பகுப்பு:வடிவவியல் வடிவங்கள் பகுப்பு:பன்முகத்திண்மங்கள்
2,3-ஈரைதராக்சிபென்சாயிக் அமிலம்
2,3- ஈரைதராக்சிபென்சாயிக் அமிலம் (2,3-Dihydroxybenzoic acid) என்பது C7H6O4 என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். இயற்கை பீனால் எனக் கருதப்படும் இச்சேர்மம், பைலாந்தசு அசிடசு என்றழைக்கப்படும் அருநெல்லி மற்றும் சால்வினியா மொலெசுடா எனப்படும் நீர்வாழ் பெரணியிலும் 2,3- ஈரைதராக்சிபென்சாயிக் அமிலம் காணப்படுகிறது. பிளாகோர்டியா இன்னெர்மிசு எனப்படும் சீமைக்கொட்டைக்களா பழவகையிலும் இச்சேர்மம் அதிக அளவில் காணப்படுகிறது. ஈரைதராக்சிபென்சாயிக் அமிலம் என வகைப்படுத்தப்படும் இக்கரிமச்சேர்மம் நிறமற்ற திண்மமாக, ஏழுபடிநிலை வழிமுறையான சிக்கிமேட்டு வழிமுறையில் இயற்கையில் தோன்றுகிறது. மேலும், பல்வேறு சிடெரோபோர்களுடன் 2,3- ஈரைதராக்சிபென்சாயிக் அமிலம் ஒருங்கிணைக்கப்பட்டுள்ளது. சிடெரோபோர்கள் என்பவை வலிமையான இரும்பு கலப்புத்தொகுதி அயனிகளை பாக்டிரியாக்களுக்குள் ஈர்க்கும் மூலக்கூறுகளாகும். 2,3- ஈரைதராக்சிபென்சாயிக் அமிலத்தில் ஒரு கேட்டக்கால் தொகுதி இடம்பெற்றுள்ளது. புரோட்டான் நீக்கத்தின் போது இக்கேட்டக்கால் தொகுதி இரும்பு மையங்களை வலிமையாகப் பிணைக்கிறது. மற்றும் இப்பிணைப்பு இணைந்துள்ள கார்பாக்சிலிக் அமிலத் தொகுதி அமைடு இணைப்புகளுடன் பல்வேறு சாரங்களாக இனைந்துள்ளது. மூன்று ஈரைதராக்சிபென்சாயில் பதிலிகளைக் கொண்டுள்ள, பரவலாக அறியப்பட்ட எண்டரோசெலின் என்ற உயர் நாட்ட சிடெரோபோர், செரைனின் டெப்சிபெப்டைடுடன் இணைக்கப்பட்டுள்ளது. இரும்பு-இடுக்கி பிணைப்பு மருந்தாகவும் நுண்ணுயிர் கொல்லி பண்புகளுடனுடம்  இது பெரிதும் பயன்படுத்தப்படுகிறது. மனித ஆசுப்ரீன் வளர்சிதை மாற்றத்தின் போது ஒரு விளைபொருளாகவும் 2,3- ஈரைதராக்சிபென்சாயிக் அமிலம் கிடைக்கிறது.
மேற்கோள்கள்
பகுப்பு:ஈரைதராக்சி பென்சாயிக் அமிலங்கள் பகுப்பு:சாலிசிலிக் அமிலங்கள்
பிரின்ஸ்டன், நியூ ஜெர்சி
பிரின்சுட்டன் (Princeton பிரின்ஸ்டன், ஐக்கிய அமெரிக்க நாட்டின் நியூ செர்சி மாநிலத்தில் மெர்சர் கவுன்ட்டியில் அமைந்துள்ள நகராட்சி ஆகும். சனவரி 1, 2013இல் முந்தைய பிரின்சுட்டன் பரோவையும் பிரின்சுட்டன் டவுன்ஷிப்பையும் இணைத்து புதிய பரோவாக சீரமைக்கப்பட்டது. இராரிட்டன் ஆற்றுப் பள்ளத்தாக்கின் மையத்தில் அமைந்துள்ள பிரின்சுட்டன் ஓர் வட்டார வணிக மையமாக விளங்குகின்றது. 2010 ஐக்கிய அமெரிக்க கணக்கெடுப்பின்படி இந்த நகராட்சியின் மக்கள் தொகை 28,572.
பிரின்சுட்டன்அமெரிக்கப் புரட்சிப் போருக்குமுன்பே நிறுவப்பட்ட நகராகும். இங்குள்ள பிரின்ஸ்டன் பல்கலைக்கழகம்1756இல் நுவார்க்கிலிருந்து இங்கு இடம் பெயர்ந்தது. இந்த நகரம் இந்தப் பல்கலைக்கழகத்தினால் பெரிதும் அறியப்பட்டாலும் பெயர்பெற்ற வெஸ்ட்மினிஸ்டர் காயர் கல்லூரி, பிரின்சுட்டன் பிளாஸ்மா இயற்பில் ஆய்வகம், பிரின்சுட்டன் மெய்யியல் குருத்துவக் கல்லூரி, பிரிஸ்டல்-மெயர்சு இசுக்யுப்,சீமென்ஸ்மற்றும் டௌ ஜோன்சு & கம்பனி போன்ற நிறுவனங்களும் இங்கு அமைந்துள்ளன.
இந்த நகரம் நியூயார்க்கு நகரத்திற்கும் பிலடெல்பியாவிற்கும் சம தொலைவில் அமைந்துள்ளது. பல முதன்மை விரைவுச்சாலைகளுக்கும் அண்மையில் அமைந்துள்ளது. நியூ செர்சியின் தலைநகரமாகிய இட்ரென்டன், நியூ புருன்சுவிக் மற்றும் எடிசன் இதன் அருகில் அமைந்துள்ள நகரங்களாகும்.
1945இலிருந்து பிரின்சுட்டனில் தான் நியூ செர்சி மாநில ஆளுநரின் அலுவல்முறை இல்லம் அமைந்துள்ளது.
2005இல் ஐக்கிய அமெரிக்காவின் வாழத்தகு 100 நகரங்களில் பதினைந்தாவதாக பிரின்சுட்டனை மணி இதழ் மதிப்பிட்டுள்ளது.
வெளி இணைப்புகள்
பகுப்பு:நியூ செர்சி மாநில நகரங்கள் மற்றும் நகரியங்கள் பகுப்பு:முன்னாள் தேசிய தலைநகரங்கள்
தேமுது குன்றம்
சங்ககாலத் தமிழர் பொருள் தேடச் செல்லும்போது தேமுதுகுன்றத்தைத் தாண்டிச் செல்வர் என மாமூலனார் குறிப்பிடுகிறார்.
இந்தக் குன்றநாட்டு அரசன் கண்ணன் எழினி. இவன்மீது படையெடுக்கவேண்டும் என இவனது பகைவர் நினைத்தவுடனேயே இவன் தன் பகைவர்களைத் தாக்கிப் புறமுதுகிட்டு ஓடச்செய்தான்.
அடிக்குறிப்பு
பகுப்பு:சங்க காலப் புவியியல்
ஏஜென்ட் கார்ட்டர் (தொலைக்காட்சி தொடர்)
இந்த தொடரில் கார்ட்டர் என்பவர் 1940களில் அமெரிக்காவில் ஒரு தனிப் பெண்ணின் ரகசிய முகவராக வாழ்க்கையை சமநிலைப்படுத்த போராடுகிறார். இந்த தொடர் குறும்படத்தால் ஈர்க்கப்பட்டு தொடரின் உருவாக்கம் செப்டம்பர் 2013 இல் தொடங்கியது, சனவரி 2014 இல் நடிகை கெய்லி அட்வெல் என்பவர் முதன்மை கதாபாத்திரத்தில் நடிக்க உறுதி செய்யப்பட்டார். இது மார்வெல் திரைப் பிரபஞ்சத் திரைப்படங்களில் இருந்து பல கதாபாத்திரங்கள் மற்றும் கதைக்களங்களின் தோற்றத்தை அறிமுகப்படுத்துகிறது,
வெளி இணைப்புகள்
பகுப்பு:ஏபிசி தொலைக்காட்சி அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:நாடகத் தொலைக்காட்சி தொடர்கள் பகுப்பு:அதிரடித் தொலைக்காட்சி தொடர்கள் பகுப்பு:அறிவியல் புனைகதை தொலைக்காட்சி தொடர்கள் பகுப்பு:2015 இல் தொடங்கிய தொலைக்காட்சி நிகழ்ச்சிகள் பகுப்பு:2016 இல் நிறைவடைந்த தொலைக்காட்சி நிகழ்ச்சிகள் பகுப்பு:மார்வெல் வரைகதை அடிப்படையிலான தொலைக்காட்சி நிகழ்ச்சிகள் பகுப்பு:சாகசத் தொலைக்காட்சி தொடர்கள்
பருவமாலை
உலா நூல்களில் ஏழு பருவத்துப் பெண்கள் உலா வரும் தலைவனைக் கண்டு காமுறுவதாகப் பாடப்பட்டிருக்கும். இந்தப் பருவமாலை நூலில் ஏழு பருவத்துப் பெண்கள் எவ்வாறு நடந்துகொள்ள வேண்டும் என்னும் கல்வி புகட்டப்பட்டிருக்கும்.
பெண் பருவம் ஏழுக்கும் ஆண்டு ஏழ் துறைக் கல்வி ஏற்றமுறல் வாழ் பருவ மாலை ஆமால் என்பது நூற்பா.
ஞா. பொன்னு பிள்ளை
'''ஞா. பொன்னு பிள்ளை''' என்பவர் 1989 ஆம் ஆண்டு நடைபெற்ற சட்டமன்றத் தேர்தலில் தி.மு.க கட்சியின் சார்பில் போட்டியிட்டு தேனி சட்டமன்றத் தொகுதியின் உறுப்பினராக தேர்வு செய்யப்பட்டவர். தேனி அருகிலுள்ள உப்பார்பட்டி எனும் ஊரைச் சேர்ந்த இவர் 1991 ஆம் ஆண்டு வரை சட்டமன்ற உறுப்பினராக இருந்தார். இவர் உப்பார்பட்டி ஊராட்சி மன்றத் தலைவராக பல வருடங்கள் இருந்திருக்கிறார்.
பகுப்பு: தமிழக அரசியல்வாதிகள்
ஆசிட் சர்வைவர்ச் டிரச்ட் இன்டர்நேச்னல்
ஆசிட் சர்வைவர்ச் டிரச்ட் இன்டர்நேச்னல் (ஏஎச்டிஐ) (Acid Survivors Trust International ) என்பது இங்கிலாந்தைத் தளமாகக் கொண்ட சர்வதேச இலாப நோக்கற்ற அமைப்பாகும், இது அமிலம் மற்றும் எரிக்கும் வன்முறையை முடிவுக்குக் கொண்டுவருவதையே உலக அளவில் நோக்கமாகக் கொண்டுள்ளது. பொதுக் கல்வி மற்றும் விழிப்புணர்வு பிரச்சாரங்கள் மட்டுமின்றி ,வங்காளதேசம், கம்போடியா, இந்தியா, நேபாளம், பாகித்தான் மற்றும் உகாண்டாவில் உள்ள அமைப்புகளை உருவாக்க ஏஎச்டிஐ ஆதரிக்கிறது. இந்த அமைப்பு 2002 இல் நிறுவப்பட்டது மற்றும் ஆங்கில சட்டத்தின் கீழ் பதிவு செய்யப்பட்ட தொண்டு நிறுவனமாகும்.
தாக்கம்
இந்த அறக்கட்டளையின் பணி அமில வன்முறையைச் சவால் செய்வதில் மாற்றத்தை உருவாக்கியுள்ளது. கம்போடியா, பாக்கித்தான் மற்றும் வங்காளதேசம் அமில சட்டங்களை அறிமுகப்படுத்துவது போன்ற பல பிரச்சாரங்களில் இந்த அமைப்பு ஈடுபட்டுள்ளது. மொத்த வன்முறைகளில் பதிவுசெய்யப்பட்ட அமில வன்முறைச் சம்பவங்கள் 2002 இல் 500 வழக்குகளிலிருந்து 2012 இல் 100க்கு குறைந்தது, 70% மேல் குறைந்துள்ளது. தப்பிப்பிழைத்தவர்களுக்கு மருத்துவ உதவியை வழங்குவதில் ஏஎச்டிஐ தீவிரமாக ஈடுபட்டுள்ளது: முன்னாள் ஏஎச்டிஐ அறங்காவலர் முனைவர் ரான் இல்ச் ஓபி, ஆயிரத்துக்கும் மேற்பட்ட புனரமைப்பு அறுவை சிகிச்சை நடவடிக்கைகளை மேற்கொண்டார் மற்றும் ஆயிரக்கணக்கான நோயாளிகளுக்கு சிகிச்சையளித்த நூற்றுக்கணக்கான அறுவை சிகிச்சை நிபுணர்களுக்குப் பயிற்சி அளித்தார். ஜே. சாகர் அசோசியேட், பேக்கர் & மெக்கென்சி மற்றும் பி & சி ஆசியா ஆகியோருடன் கூட்டுச் சேர்ந்து பணியாற்றிய ஏஎச்டிஐ, இங்கிலாந்து, இந்தியா, கம்போடியா மற்றும்  கொலம்பியாவின் அமில சட்டங்களைப் பார்த்த ஒப்பீட்டுச் சட்ட ஆய்வுகளை ஆறாய்ரச்சி செய்தது(ஆராய்ச்சி பார்க்கவும்). இந்த ஆராய்ச்சிக்காக 2016 ஆம் ஆண்டில், தி டிரஸ்ட் லா / தாம்சன் ராய்ட்டர்ச் அறக்கட்டளை, ஒரு சொலிசிட்டர்ச் சர்னல் விருதுக்கான பட்டியலில் ஏஎச்டிஐ இன் பெயரை வெளியிட்டது.
தப்பிப்பிழைப்பவர்களுக்கு ஆதரவளித்தல் மற்றும் அணுகுமுறைகளை மாற்றுதல்
வெளிநாடுகளில் ஏஎச்டிஐ இன் தாக்கம் முதன்மையாக தாக்குதலுள் இருந்து உயிர் பிழைத்தவர்களுக்கு உதவி மற்றும் ஆதரவை வழங்குவதை மையமாகக் கொண்டுள்ளது, அதே நேரத்தில் பாதிக்கப்பட்டவர்களைச் சுற்றியுள்ள பொதுவான தவறான கருத்துக்களைச் சவால் செய்கிறது.சர்வதேச அபிவிருத்தி நிதியளிக்கப்பட்ட திட்டத்திற்கான பிரிட்டிச் அரசாங்கத் திணைக்களத்தை வழங்குவதில் உள்ளூர் பங்காளிகளான எறி வன்முறை தப்பிப்பிழைத்தவர்கள் நேபாளம் மற்றும் அமிலம் தப்பிப்பிழைத்தவர்கள் அறக்கட்டளை பாக்கித்தானுடன் இணைந்து ஏ.எச்.டி.ஐ தொடங்கிய இரண்டு ஆண்டு திட்டத்தில் இவை எவ்வாறு அடையப்பட்டுள்ளன என்பதற்கான எடுத்துக்காட்டைக் காணலாம். திட்டம் வழிவகுத்தது:
அமில தாக்குதலுக்கு எவ்வாறு பதிலளிக்க வேண்டும் என்பது குறித்த விழிப்புணர்வை பரப்பியது. மற்றொரு இரண்டு ஆண்டு திட்டத்தில், கம்போடியா, நேபாளம் மற்றும் உகாண்டாவில் உள்ள உள்ளூர் கூட்டாளர்களுடன் தப்பிப்பிழைப்பவர்களுக்கு உதவ ஏஎச்டிஐ ஐக்கிய நாடுகளின் அறக்கட்டளை நிதியம் (உஅண்டிஎப்) ஆதரித்தது. திட்டம் பங்களித்தது:
கம்போடியாவில் 2 மாகாணங்களில் 300 பெண்கள் சட்ட மற்றும் மருத்துவ உதவி குறித்த தகவல்களைப் பெறுகின்றனர்.
ஊடகங்களின் ஆதரவு
ஊடகங்களில் ஒரு அமிலத் தாக்குதல் புகாரளிக்கப்பட்டால் இந்த அமைப்பு நிபுணர்களின் கருத்துக்காக அடிக்கடி அழைக்கப்படுகின்றனர். பிபிசி, ஐடிவி, சேனல் 4, சிஎன்என், தி இன்டிபென்டன்ட், தி கார்டியன் மற்றும் தி நியூயார்க் டைம்ச் உள்ளிட்ட ஊடகங்களில் அமில வன்முறையைப் பரப்புவதற்கான தகவல்களை ஏஎச்டிஐ வழங்கியுள்ளது.
புரவலர்
அன்னே, பிரிட்டனின் இளவரசி ராயல்
புற இணைப்புகள்
பகுப்பு:பெண்களுக்கு எதிரான வன்முறை